**Pakuotės lapelis: informacija vartotojui**

**Tremfya 100 mg injekcinis tirpalas užpildytame švirkštiklyje**

guselkumabas (*guselkumabum*)

Vykdoma papildoma šio vaisto stebėsena. Tai padės greitai nustatyti naują saugumo informaciją. Mums galite padėti pranešdami apie bet kokį Jums pasireiškiantį šalutinį poveikį. Apie tai, kaip pranešti apie šalutinį poveikį, žr. 4 skyriaus pabaigoje.

**Atidžiai perskaitykite visą šį lapelį, prieš pradėdami vartoti vaistą, nes jame pateikiama Jums svarbi informacija.**

* Neišmeskite šio lapelio, nes vėl gali prireikti jį perskaityti.
* Jeigu kiltų daugiau klausimų, kreipkitės į gydytoją, vaistininką arba slaugytoją.
* Šis vaistas skirtas tik Jums, todėl kitiems žmonėms jo duoti negalima. Vaistas gali jiems pakenkti (net tiems, kurių ligos požymiai yra tokie patys kaip Jūsų).
* Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją, vaistininką ar slaugytoją. Žr. 4 skyrių.

**Apie ką rašoma šiame lapelyje?**

1. Kas yra Tremfya ir kam jis vartojamas
2. Kas žinotina prieš vartojant Tremfya
3. Kaip vartoti Tremfya
4. Galimas šalutinis poveikis
5. Kaip laikyti Tremfya
6. Pakuotės turinys ir kita informacija
7. **Kas yra Tremfya ir kam jis vartojamas**

Tremfya sudėtyje yra veikliosios medžiagos guselkumabo, kuris yra baltymo, vadinamo monokloniniu antikūnu, tipas.

Šis vaistas veikia blokuodamas baltymo, vadinamo IL-23, kurio kiekis būna padidėjęs psoriaze ir psoriaziniu artritu sergantiems žmonėms, aktyvumą.

**Plokštelinė psoriazė**

Tremfya vartojamas gydyti suaugusius pacientus, sergančius vidutinio sunkumo ir sunkia plokšteline psoriaze, uždegimine būkle, paveikiančia odą ir nagus.

Tremfya gali pagerinti odos būklę bei nagų išvaizdą ir sumažinti simptomus, tokius kaip pleiskanojimas, lupimasis, niežulys, skausmas ir deginimas.

**Psoriazinis artritas**

Tremfya yra skiriamas gydyti būklei, vadinamai psoriaziniu artritu. Tai – uždegiminė sąnarių liga, kuri dažnai pasireiškia, sergant psoriaze. Jeigu sergate psoriaziniu artritu, Jums pirmiausia bus skirti kiti vaistai. Jeigu Jums nepasireikš pakankamas atsakas į gydymą tais vaistais, tuomet ligos požymiams ir simptomams lengvinti Jums bus skiriamas Tremfya. Šis vaistas gali būti vartojamas vienas arba derinyje su kitu vaistu, vadinamu metotreksatu.

Tremfya vartojimas esant psoriaziniam artritui palengvins ligos požymius ir simptomus, sulėtins sąnarių kremzlių ir kaulų pažeidimus bei pagerins Jūsų gebėjimą užsiimti įprasta kasdiene veikla.

57

1. **Kas žinotina prieš vartojant Tremfya**

**Tremfya vartoti negalima**

* jeigu yra alergija guselkumabui arba bet kuriai pagalbinei šio vaisto medžiagai (jos išvardytos 6 skyriuje). Jeigu manote, kad galite būti alergiškas, prieš Tremfya vartojimą, klauskite gydytojo patarimo;
* jeigu Jums yra aktyvi infekcija, įskaitant aktyvią tuberkuliozę.

**Įspėjimai ir atsargumo priemonės**

Pasitarkite su gydytoju, vaistininku ar slaugytoju, prieš pradėdami vartoti Tremfya:

* jeigu esate gydomas nuo infekcijos;
* jeigu Jums yra infekcija, kuri neišnyksta ar atsinaujina;
* jeigu sergate tuberkulioze ar artimai bendravote su sergančiuoju tuberkulioze;
* jeigu manote, kad Jums yra infekcija ar yra infekcijos simptomų (žr. toliau „Stebėkite, ar neatsiranda infekcijų ir alerginių reakcijų“);
* jeigu Jus neseniai skiepijo arba jeigu Jus reikės skiepyti gydymo Tremfya metu.

Jeigu nesate tikri, ar bet kuri iš aukščiau paminėtų būklių Jums tinka, prieš vartodami Tremfya, pasitarkite su gydytoju, vaistininku ar slaugytoju.

Prieš pradedant vartoti Tremfya ir vartojimo metu, gydytojo nurodymu, Jums gali reikėti atlikti kraujo tyrimus, norint patikrinti, ar kepenų fermentų kiekis nėra didelis. Kepenų fermentų aktyvumo padidėjimas dažniau gali pasireikšti pacientams, Tremfya vartojantiems kas 4 savaites, nei pacientams, Tremfya vartojantiems kas 8 savaites (žr. 3 skyrių „Kaip vartoti Tremfya“).

**Stebėkite, ar neatsiranda infekcijų ir alerginių reakcijų**

Tremfya gali sukelti sunkų šalutinį poveikį, įskaitant alergines reakcijas ir infekcijas. Tremfya vartojimo metu turite stebėti, ar neatsiranda šių būklių požymių. Jeigu pastebite bet kokius požymius, rodančius galimą sunkią alerginę reakciją arba infekciją, nedelsiant nutraukite Tremfya vartojimą ir kreipkitės į gydytoją arba medicininės pagalbos.

Infekcijos požymiai gali apimti karščiavimą arba į gripą panašius simptomus, raumenų skausmus, kosulį, dusulį, deginimą šlapinimosi metu arba dažnesnį nei įprastai šlapinimąsi, kraują skrepliuose (gleivėse), svorio mažėjimą, viduriavimą arba pilvo skausmą, odos kaitimą, paraudimą ar skausmingumą arba kitokias nei psoriazė opas ant kūno.

Vartojant Tremfya buvo pastebėtos toliau išvardytos sunkios alerginės reakcijos, kurių simptomai gali būti veido, lūpų, burnos, liežuvio ar gerklės patinimas, sunkumas ryti ar kvėpuoti ir dilgėlinė (žr. 4 skyrių „Sunkus šalutinis poveikis“).

**Vaikams ir paaugliams**

Tremfya nerekomenduojama vartoti vaikams ir paaugliams, jaunesniems kaip 18 metų, nes šiai amžiaus grupei tyrimų neatlikta.

**Kiti vaistai ir Tremfya**

Pasakykite gydytojui ar vaistininkui:

* jeigu vartojate, neseniai vartojote kitų vaistų arba dėl to nesate tikri;
* jeigu Jus neseniai skiepijo arba Jums reikia skiepytis. Jums negalima skirti tam tikrų vakcinų (gyvų vakcinų), kol vartojate Tremfya.

**Nėštumas ir žindymas**

* Nėštumo metu Tremfya negalima vartoti, nes šio vaisto poveikis nėščioms moterims nėra žinomas. Jeigu esate vaisingo amžiaus moteris, patariama vengti pastoti ir turite vartoti tinkamą kontracepciją, kol vartojate Tremfya ir mažiausiai 12 savaičių po paskutinės Tremfya dozės. Jeigu esate nėščia, manote, kad galbūt esate nėščia arba planuojate pastoti, tai pasitarkite su gydytoju.

58

* Pasakykite gydytojui, jeigu žindote ar planuojate žindyti. Jūs ir Jūsų gydytojas turite nuspręsti, ar žindyti, ar vartoti Tremfya.

**Vairavimas ir mechanizmų valdymas**

Nėra tikėtina, kad Tremfya turės įtakos Jūsų gebėjimui vairuoti ir valdyti mechanizmus.

1. **Kaip vartoti Tremfya**

Visada vartokite šį vaistą tiksliai kaip nurodė gydytojas ar slaugytojas. Jeigu abejojate, kreipkitės į gydytoją, slaugytoją arba vaistininką.

**Kiek ir kaip ilgai vartoti Tremfya**

Gydytojas nuspręs, kiek laiko Jums reikės vartoti Tremfya.

Plokštelinė psoriazė

* Dozė yra 100 mg (1 užpildyto švirkštiklio turinys) ir skiriama leisti po oda (poodinė injekcija). Ją gali suleisti gydytojas arba slaugytojas.
* Po pirmos dozės kita dozė bus skiriama po 4 savaičių, ir tada kas 8 savaites.

Psoriazinis artritas

* 100 mg dozė (1 užpildyto švirkšto turinys) skiriama leisti po oda (poodinė injekcija). Dozę gali suleisti gydytojas arba slaugytojas.
* Po pirmos dozės kita dozė bus skiriama po 4 savaičių, ir tada kas 8 savaites. Kai kuriems pacientams, suleidus pirmąją dozę, Tremfya gali būti leidžiamas kas 4 savaites. Gydytojas nuspręs kaip, dažnai Jums reikės vartoti Tremfya.

Pradžioje Tremfya suleis gydytojas ar slaugytojas. Tačiau Jūs su savo gydytoju galite nuspręsti, kad Tremfya galite susileisti pats. Tokiu atveju Jus tinkamai apmokys, kaip susileisti Tremfya. Jeigu turite bet kokių klausimų, kaip susileisti injekciją pačiam, klauskite gydytojo arba slaugytojo. Svarbu nebandyti pačiam susileisti injekcijos, kol Jūsų neapmokė gydytojas ar slaugytojas.

Išsamią instrukciją, kaip vartoti Tremfya, prieš vartojimą atidžiai perskaitykite lapelyje „Vartojimo instrukcija“, kuris yra įdėtas dėžutėje.

**Ką daryti pavartojus per didelę Tremfya dozę?**

Jeigu susišvirkštėte daugiau Tremfya negu turėjote arba dozė buvo suleista anksčiau nei paskirta, praneškite gydytojui.

**Pamiršus pavartoti Tremfya**

Jeigu pamiršote susileisti Tremfya dozę, praneškite gydytojui.

**Nustojus vartoti Tremfya**

Negalima nutraukti Tremfya vartojimo, prieš tai nepasitarus su gydytoju. Jeigu nutrauksite gydymą, simptomai gali atsinaujinti.

1. **Galimas šalutinis poveikis**

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

**Sunkus šalutinis poveikis**

Jeigu Jums pasireiškė bet koks toliau išvardytas šalutinis poveikis, nedelsiant pasakykite gydytojui arba kreipkitės medicininės pagalbos:

59

**Galimos sunkios alerginės reakcijos** (gali pasireikšti ne daugiau kaip 1 iš 100 žmonių) – požymiaigali apimti:

* sunkumą kvėpuoti arba ryti;
* veido, lūpų, liežuvio arba gerklės patinimą;
* stiprų odos niežėjimą, su raudonu išbėrimu ar iškilusiais guzais.

**Kiti šalutiniai poveikiai**

Toliau išvardyti šalutiniai poveikiai yra lengvi ar vidutinio sunkumo. Jeigu bet kuris iš šių šalutinių poveikių tampa sunkiu, nedelsiant pasakykite gydytojui, vaistininkui ar slaugytojui.

Kai kurie šalutiniai poveikiai yra labai dažni (gali pasireikšti daugiau kaip 1 iš 10 žmonių):

* kvėpavimo takų infekcijos.

Kai kurie šalutiniai poveikiai yra dažni (gali pasireikšti ne daugiau kaip 1 iš 10 žmonių):

* galvos skausmas;
* sąnarių skausmas (artralgija);
* viduriavimas;
* injekcijos vietos paraudimas, sudirginimas ar skausmas;
* padidėjęs kepenų fermentų aktyvumas kraujyje.

Kai kurie šalutiniai poveikiai yra nedažni (gali pasireikšti ne daugiau kaip 1 iš 100 žmonių):

* alerginė reakcija;
* odos išbėrimas;
* sumažėjęs baltųjų kraujo ląstelių (vadinamų neutrofilais) skaičius kraujyje;
* paprastosios pūslelinės (*herpes simplex*) infekcijos;
* grybelinė odos infekcija, pvz., tarp pirštų (pvz., atleto pėda);
* skrandžio ir plonosios žarnos gleivinės uždegimas (gastroenteritas);
* dilgėlinė.

**Pranešimas apie šalutinį poveikį**

Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui, vaistininkui arba slaugytojui. Apie šalutinį poveikį taip pat galite pranešti tiesiogiai naudodamiesi [V](http://www.ema.europa.eu/docs/en_GB/document_library/Template_or_form/2013/03/WC500139752.doc) [priede](http://www.ema.europa.eu/docs/en_GB/document_library/Template_or_form/2013/03/WC500139752.doc) nurodyta nacionaline pranešimo sistema. Pranešdami apie šalutinį poveikį galite mums padėti gauti daugiau informacijos apie šio vaisto saugumą.

1. **Kaip laikyti Tremfya**

Šį vaistą laikykite vaikams nepastebimoje ir nepasiekiamoje vietoje.

Ant švirkštiklio etiketės po „EXP“ ir išorinės dėžutės po „Tinka iki“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Užpildytą švirkštiklį laikyti išorinėje dėžutėje, kad vaistas būtų apsaugotas nuo šviesos.

Laikyti šaldytuve (2 °C – 8 °C). Negalima užšaldyti.

Nekratyti.

Nevartokite šio vaisto, jeigu pastebėjote, kad jis yra drumstas ar pakitusi jo spalva, ar jame yra didelių dalelių. Prieš vartojimą išimkite dėžutę iš šaldytuvo ir užpildytą švirkštiklį palikite dėžutėje 30 min., leisdami jam sušilti iki kambario temperatūros.

Šis vaistas yra skirtas tik vienkartiniam vartojimui. Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.

60

1. **Pakuotės turinys ir kita informacija**

**Tremfya sudėtis**

* Veiklioji medžiaga yra guselkumabas. Kiekviename užpildytame švirkštiklyje 1 ml tirpalo yra 100 mg guselkumabo.
* Pagalbinės medžiagos yra histidinas, histidino monohidrochloridas monohidratas, polisorbatas 80, sacharozė ir injekcinis vanduo.

**Tremfya išvaizda ir kiekis pakuotėje**

Injekcinis tirpalas (injekcija) . Tremfya yra skaidrus, bespalvis arba šiek tiek gelsvas tirpalas, tiekiamas kartoninėje dėžutėje, kurioje yra vienas vienkartinės dozės užpildytas švirkštiklis ir sudėtinėje pakuotėje, kurioje yra 2 (2 pakuotės po 1) vienkartinės dozės užpildyti švirkštikliai. Gali būti tiekiamos ne visų dydžių pakuotės.

**Registruotojas**

Janssen-Cilag International NV

Turnhoutseweg 30

B-2340 Beerse

Belgija

**Gamintojas**

Janssen Biologics B.V.

Einsteinweg 101

2333CB Leiden

Nyderlandai

Jeigu apie šį vaistą norite sužinoti daugiau, kreipkitės į vietinį registruotojo atstovą:

**België/Belgique/Belgien**

Janssen-Cilag NV

Antwerpseweg 15-17

B-2340 Beerse

Tel/Tél: +32 14 64 94 11

**България**

„Джонсън & Джонсън България” ЕООД

ж.к. Младост 4

Бизнес Парк София, сграда 4

София 1766

Тел.: +359 2 489 94 00

**Česká republika** Janssen-Cilag s.r.o. Walterovo náměstí 329/1 CZ-158 00 Praha 5 – Jinonice Tel.: +420 227 012 227

**Danmark**

Janssen-Cilag A/S

Bregnerødvej 133

DK-3460 Birkerød

Tlf: +45 45 94 8282

**Lietuva**

UAB "JOHNSON & JOHNSON"

Konstitucijos pr. 21C

LT-08130 Vilnius

Tel: +370 5 278 68 88

**Luxembourg/Luxemburg**

Janssen-Cilag NV

Antwerpseweg 15-17

B-2340 Beerse

Belgique/Belgien

Tél/Tel: +32 14 64 94 11

**Magyarország**

Janssen-Cilag Kft.

Nagyenyed u. 8-14

H-Budapest, 1123

Tel.: +36 1 884 2858

**Malta**

AM MANGION LTD.

Mangion Building, Triq Ġdida fi Triq Valletta MT-Ħal-Luqa LQA 6000 Tel: +356 2397 6000

61

**Deutschland** **Nederland**

Janssen-Cilag GmbH Janssen-Cilag B.V.

Johnson & Johnson Platz 1 Graaf Engelbertlaan 75

D-41470 Neuss NL-4837 DS Breda

Tel: +49 2137 955 955 Tel: +31 76 711 1111

**Eesti** **Norge**

UAB "JOHNSON & JOHNSON" Eesti filiaal Janssen-Cilag AS

Lõõtsa 2 Postboks 144

EE-11415 Tallinn NO-1325-Lysaker

Tel: +372 617 7410 Tlf: +47 24 12 65 00

**Ελλάδα** **Österreich**

Janssen-Cilag Φαρμακευτική Α.Ε.Β.Ε. Janssen-Cilag Pharma GmbH

Λεωφόρος Ειρήνης 56 Vorgartenstraße 206B

GR-151 21 Πεύκη, Αθήνα A-1020 Wien

Tηλ: +30 210 80 90 000 Tel: +43 1 610 300

**España** **Polska**

Janssen-Cilag, S.A. Janssen-Cilag Polska Sp. z o.o.

Paseo de las Doce Estrellas, 5-7 ul. Iłżecka 24

E-28042 Madrid PL-02-135 Warszawa

Tel: +34 91 722 81 00 Tel.: +48 22 237 60 00

**France** **Portugal**

Janssen-Cilag Janssen-Cilag Farmacêutica, Lda.

1, rue Camille Desmoulins, TSA 91003 Lagoas Park, Edifício 9

F-92787 Issy Les Moulineaux, Cedex 9 PT-2740-262 Porto Salvo

Tél: 0 800 25 50 75 / +33 1 55 00 40 03 Tel: +351 214 368 600

**Hrvatska** **România**

Johnson & Johnson S.E. d.o.o. Johnson & Johnson România SRL

Oreškovićeva 6h Str. Tipografilor nr. 11-15

10010 Zagreb Clădirea S-Park, Corp B3-B4, Etaj 3

Tel: +385 1 6610 700 013714 Bucureşti, ROMÂNIA

Tel: +40 21 207 1800

**Ireland** **Slovenija**

Janssen Sciences Ireland UC Johnson & Johnson d.o.o.

Barnahely Šmartinska cesta 53

Ringaskiddy SI-1000 Ljubljana

IRL – Co. Cork P43 FA46 Tel: +386 1 401 18 00

Tel: +353 1 800 709 122

**Ísland** **Slovenská republika**

Janssen-Cilag AB Johnson & Johnson, s.r.o.

c/o Vistor hf. CBC III, Karadžičova 12

Hörgatúni 2 SK-821 08 Bratislava

IS-210 Garðabær Tel: +421 232 408 400

Sími: +354 535 7000

**Italia** **Suomi/Finland**

Janssen-Cilag SpA Janssen-Cilag Oy

Via M.Buonarroti, 23 Vaisalantie/Vaisalavägen 2

I-20093 Cologno Monzese MI FI-02130 Espoo/Esbo

Tel: +39 02 2510 1 Puh/Tel: +358 207 531 300

62

**Κύπρος** **Sverige**

Βαρνάβας Χατζηπαναγής Λτδ Janssen-Cilag AB

Λεωφόρος Γιάννου Κρανιδιώτη 226 Box 4042

Λατσιά SE-16904 Solna

CY-2234 Λευκωσία Tel: +46 8 626 50 00

Τηλ: +357 22 207 700

**Latvija** **United Kingdom**

UAB "JOHNSON & JOHNSON" filiāle Latvijā Janssen-Cilag Ltd.

Mūkusalas iela 101 50-100 Holmers Farm Way

Rīga, LV-1004 High Wycombe

Tel: +371 678 93561 Buckinghamshire HP12 4EG - UK

Tel: +44 1 494 567 444

**Šis pakuotės lapelis paskutinį kartą peržiūrėtas**

Išsami informacija apie šį vaistą pateikiama Europos vaistų agentūros tinklalapyje <http://www.ema.europa.eu/>

63

**Vartojimo instrukcija**

**Tremfya**

**Užpildytas švirkštiklis**



**VIENKARTINIO**

**VARTOJIMO ĮTAISAS**

**Svarbu**

Jeigu gydytojas nuspręs, kad Jūs ar Jūsų globėjas galite susileisti Tremfya injekciją namie, prieš mėginant atlikti injekciją, Jus reikės apmokyti, kaip teisingai paruošti ir suleisti Tremfya, naudojant užpildytą švirkštiklį.

Prašome perskaityti vartojimo instrukciją prieš vartojant Tremfya užpildytą švirkštiklį ir kiekvieną kartą, kai gausite naują švirkštiklį. Joje gali būti naujos informacijos. Ši instrukcija nepakeičia pokalbio su gydytoju apie medicininę būklę ar Jūsų gydymą.

Prieš pradedant leisti injekciją, taip pat prašome atidžiai perskaityti pakuotės lapelį ir bet kokius Jums iškilusius klausimus aptarti su savo gydytoju ar slaugytoju.

**Laikymo informacija**

Laikyti šaldytuve 2 °C – 8 °C.

**Negalima** užšaldyti.

**Tremfya ir visus vaistus laikyti vaikams nepasiekiamoje vietoje.**


Niekada **nekratykite** užpildyto švirkštiklio.

 **Reikia pagalbos?**

Kreipkitės į gydytoją, kad aptartumėte bet kokius Jums iškilusius klausimus. Jei reikia papildomos pagalbos ar norite pasidalinti patirtimi, pakuotės lapelyje rasite vietinio atstovo informaciją.

64

**Trumpai apie užpildytą švirkštiklį**



**Rankena**

**Žalias korpusas**

**Langelis**

**Adatos apsauga**

**Apatinis dangtelis**




**Jums reikės šių priemonių:**

* **1 alkoholiu suvilgyto tampono**
* **1 vatos rutuliuko** ar **marlės tampono**
* **1 lipnaus tvarsčio**
* **1 talpyklės aštrioms atliekoms** (Žr. 3 žingsnį)

65

**1. Pasiruošimas injekcijai**



**MIN**

**Apžiūrėkite dėžutę**

Iš šaldytuvo išimkite dėžutę, kurioje yra užpildytas švirkštiklis.

Prieš vartojimą užpildytą švirkštiklį laikykite dėžutėje ant lygaus paviršiaus kambario temperatūroje **mažiausiai 30 min**.

**Nešildykite** jokiais kitais būdais.

**Patikrinkite tinkamumo laiką („Tinka iki“)**, nurodytą ant dėžutės.

Tinkamumo laikui pasibaigus **nevartokite**.

**Negalima atlikti** injekcijos, jei dėžutės plėšimo linijos pažeistos.

Kreipkitės į gydytoją ar vaistininką, kad duotų naują pakuotę.



**Pasirinkite injekcijos vietą**

Pasirinkite injekcijos vietą iš toliau nurodytų:


* **Šlaunies priekinėje dalyje** (rekomenduojama)
* Apatinėje pilvo dalyje

**Neleiskite** 5 cm atstumu apie bambą.

* Žaste (jeigu injekciją suleis globėjas)

**Negalima** leisti į odą, kuri yra skausminga, yra mėlynių, paraudusi, žvynuota,sukietėjusi ar kur yra randai ar strijos.

66



**Nusiplaukite rankas**

Gerai nusiplaukite rankas muilu ir šiltu vandeniu.

**Nuvalykite injekcijos vietą**

Pasirinktą injekcijos vietą nuvalykite alkoholiu suvilgytu tamponu ir leiskite jai nudžiūti.

Nuvalytos injekcijos vietos **negalima** liesti, džiovinti džiovintuvu ar pučiant.



**Pro langelį apžiūrėkite skystį**


Iš kartono dėžutės išimkite užpildytą švirkštiklį.

Apžiūrėkite skystį langelyje. Jis turi būti skaidrus arba šiek tiek gelsvas ir jame gali būti mažų baltų ar skaidrių dalelių. Taip pat galite pamatyti vieną ar daugiau oro burbuliukų. Tai yra normalu.

Tirpalo **neleiskite**, jeigu jis yra drumstas ar pakitusi jo spalva, ar yra didelių dalelių. Jeigu abejojate, kreipkitės į gydytoją ar vaistininką, kad duotų naują švirkštiklį.

67

**2. Tremfya injekcija naudojant užpildytą švirkštiklį**



**Pasukite ir patraukę žemyn nuimkite apatinį dangtelį**

Nuėmę dangtelį, nelieskite rankomis adatos apsaugos.

**Nuėmus dangtelį injekciją reikia atlikti per 5 min.**

**Nedėkite** atgal dangtelio, nes galite sugadinti adatą.

**Negalima** naudoti užpildyto švirkštiklio, jeigu nuėmus dangtelį jis buvonumestas.

Kreipkitės į gydytoją arba vaistininką, kad duotų naują užpildytą švirkštiklį.




**90°**

**Uždėkite ant odos**

Uždėkite užpildytą švirkštiklį tiesiai ant odos (apie 90 laipsnių injekcijos vietos atžvilgiu).

68



**Spauskite rankeną tiesiai žemyn**

Vaistas bus suleistas spaudžiant. Injekciją atlikite Jums patogiu greičiu.


Injekcijos metu užpildyto švirkštiklio **nepakelkite**. Adatos apsauga užsirakins ir nebus suleista visa dozė.



**spragt**

**Injekcijos užbaigimas**

Injekcija yra baigta, kai iki galo nuspaudžiate rankeną, išgirstate spragtelėjimą ir daugiau nebesimato žalio korpuso.



**Pakelkite tiesiai į viršų**

Geltona juosta rodo, kad adatos apsauga užsirakino.

69


**3. Atlikus injekciją**



**Panaudotą užpildytą švirkštiklį išmeskite**

Panaudotą užpildytą švirkštiklį padėkite į aštrioms atliekoms skirtą talpyklę iškart po panaudojimo.

Kai talpyklė bus pilna, ją išmeskite taip, kaip nurodė gydytojas ar slaugytojas.



**Patikrinkite injekcijos vietą**

Injekcijos vietoje gali būti šiek tiek kraujo ar skysčio. Prispauskite odą vatos rutuliuku ar marlės tamponu, kol nustos kraujuoti.

Injekcijos vietos **netrinkite**.

Jei reikia, injekcijos vietą užklijuokite pleistru.

Injekcija yra baigta!

70